Diari Oficial de la Generalitat Valenciana


Sumari del DOGV 9731, del 23-11-2023 (2023/11181)

RESOLUCIÓ de 17 de novembre de 2023, de la Direcció General de Centres Docents, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2023-2024, corresponents a les etapes d'Educació Primària, Educació Especial, Educació Secundària Obligatòria, cicles formatius de grau bàsic i Batxillerat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11861


Data del document
:   17-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 17 de novembre de 2023, de la Direcció General de Centres Docents, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2023-2024, corresponents a les etapes d'Educació Primària, Educació Especial, Educació Secundària Obligatòria, cicles formatius de grau bàsic i Batxillerat. [2023/11910]  
Mitjançant l'Ordre 26/2016, de 13 de juny, de la Conselleria d'Educació, Investigació, Cultura i Esport (DOGV 7806, 15.06.2016), es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana i es determinen les bases reguladores de les subvencions destinades a centres docents privats concertats i centres docents de titularitat de corporacions locals.   
  
Mitjançant l'Ordre 9/2023, de 28 de març, de la Conselleria d'Educació, Cultura i Esport, es modifica parcialment l'Ordre 26/2016, de 13 de juny, de la Conselleria d'Educació, Investigació, Cultura i Esport, per la qual es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOGV 9566, 31 de març).  
  
Mitjançant la Resolució de 18 de maig de 2023, de la Conselleria d'Educació, Cultura i Esport, es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular per al curs escolar 2023-2024.  
  
S'ha procedit a examinar les sol·licituds segons el que s'estableix en l'apartat cinqué de l'esmentada resolució, a fi de concedir les ajudes a aquells centres docents que reunisquen els requisits previstos per la convocatòria.  
A més, s'han realitzat les actuacions pertinents per a verificar que cadascun dels centres docents beneficiaris ha complit els requisits i ha aportat la documentació que s'indica com a preceptiva en l'apartat cinqué de la citada convocatòria.  
De conformitat amb el que s'estableix en l'apartat seté de l'esmentada resolució, finalitzat el tercer període extraordinari, els centres docents privats concertats i de titularitat de corporacions locals relacionats en l'annex I, han comunicat a la Conselleria d'Educació, Cultura i Esport, a través de l'aplicació ÍTACA, les seues necessitats en concepte de reposició i de renovació de llibres de text i material curricular per al curs 2023-2024, corresponents a les etapes d'Educació Primària, Educació Especial, Educació Secundària Obligatòria, cicles formatius de grau bàsic i Batxillerat.  
D'acord amb el que s'estableix en l'apartat nové, punt 1 de l'esmentada resolució, amb la finalitat d'agilitar l'abonament de les dotacions als centres docents, es podran concedir els imports a través de successives resolucions, atenent-hi exclusivament a la data de conformitat de la proposta de necessitats presentada pel centre.  
La Subdirecció General de Centres Docents, com a òrgan instructor del procediment, ha emés l'informe de conformitat corresponent, ha formulat la proposta de concessió d'ajudes als centres docents que se citen a continuació, i ha sigut elevada a la Direcció General de Centres Docents, per a la seua resolució.  
Vista aquesta proposta i en ús de les atribucions que m'atorga l'article 35.2 de l'Ordre 26/2016, de 13 de juny, de la Conselleria d'Educació, Investigació, Cultura i Esport, abans citada, resolc:  
  
Primer  
Resoldre parcialment la convocatòria i concedir, als centres docents que figuren en l'annex I, els imports per a fer efectiu el pagament destinat a la reposició i renovació de llibres de text i material curricular per al curs 2023-2024, per un import total de 164.322,32 euros.  
  
Segon  
De l'import total concedit a aquests centres (164.322,32 euros), 47.099,00 euros, corresponents a l'Educació Primària i Educació Especial, es finançaran amb càrrec a la línia de subvenció S8207, de l'aplicació pressupostària 48.15.67.837.73.2. Per la seua part, 117.223,32 euros, corresponents a l'Educació Secundària Obligatòria, cicles formatius de grau bàsic i Batxillerat, es finançaran amb càrrec a la línia de subvenció S8208, de l'aplicació pressupostària 29.49.09.233.53.9, previstes totes dues línies en l'actual Llei de pressupostos de la Generalitat.  
  
  
Tercer  
Atés que aquesta subvenció està exceptuada del règim de pagament anticipat establit en la Llei 1/2015, de 6 de febrer, de la Generalitat, i d'acord amb el que estableix l'article 44.2.e de la Llei 9/2022, de 30 de desembre, de pressupostos de la Generalitat per a l'exercici 2023, s'abonarà, amb caràcter anticipat, el 100 % dels imports concedits una vegada dictades les resolucions corresponents. Així mateix, i d'acord amb el que estableix l'esmentat article, les persones beneficiàries d'aquesta subvenció estan exemptes de la prestació de garanties per pagament anticipat.  
  
Quart  
S'ordena la publicació de la present resolució en el Diari Oficial de la Generalitat Valenciana i en la pàgina web de la Conselleria d'Educació, Universitats i Ocupació.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que esgota la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el conseller d'Educació, Universitats i Ocupació en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què aquest haja d'entendre's presumptament desestimat.  
  
València, 17 de novembre de 2023.- El director general de Centres Docents (p. d. Ordre 26/2016): Jorge Cabo Martínez.